Nordenfjeldske etterretningsregiment

Nordenfjeldske etterretningsregiment (tidligere Etterretningsbataljonen) er en avdeling i den norske Hæren med ansvar for militær etterretning, overvåking og oppklaring. Regimentet har base på Setermoen leir i Indre Troms og består av cirka 200 ansatte. 

Avdelingen består for meste av vervede soldater, men i 2019 startet en ny ordning som lar vernepliktige kandidater konkurrere om plass som etterretningsanalytikere.

 Historie 
Regimentet har sine røtter i etterretningsmiljøet til den tidligere Brigaden i Nord-Norge (Brig N), spesielt gjennom Hjulryttertroppen og, fra 1961, Oppklaringseskadronen. I 2002 ble miljøet reetablert under 6. divisjonskommando som Etterretningsbataljonen. 24. april 2025 endret avdelingen navn til Nordenfjeldske etterretningsregiment.

Oppdrag
Avdelingens hovedoppdrag er å utdanne, trene og øve kvalifisert etterretningspersonell som kan løse regimentets sentrale oppgave: Å gi Hærens ledelse – og gjennom dem hele Forsvaret – en oppdatert situasjonsforståelse som grunnlag for planlegging og gjennomføring av operasjoner. Informasjon innhentet av regimentet stilles også til rådighet for sivile beslutningstakere.

Regimentet løser sitt oppdrag ved å innhente, bearbeide og analysere informasjon gjennom ulike metoder. En viktig del av arbeidet innebærer utplassering av sensorer og bruk av menneskebasert innhenting, hvor etterretning samles inn direkte av personell på bakken. Informasjonen som samles inn – blant annet om partene i en konflikt eller en motstanders styrker og situasjon – blir analysert og presentert som ferdig etterretning.

En av metodene for innhenting er bruk av fjernoppklaringspatruljer: Små, spesialiserte enheter som ofte opererer langt fra egne styrker, og i mange tilfeller utenfor områder kontrollert av egne avdelinger.

 Organisasjon 
Regimentsledelse
Produksjon og analyseseksjonen
Fjernoppklaringseskadronen
Etterretnings- og sikkerhetseskadron
UAV-eskadronen
Støtteeskadron
Elektronisk krigføringskompani

Alle disse avdelingene samler inn informasjon om en fiende, sivil aktivitet eller annet som er av interesse i den aktuelle situasjonen. Hver avdeling driver innenfor sitt fagområde, og har ulike måter å gjøre jobben sin på. Mannskap fra Etterretningsregimentet kan som alle andre soldater melde seg til internasjonal tjeneste.

Oppklaringseskadronen var forgjengeren til denne avdelingen.

Kartlegging av norske journalister
I 2013 avdekket EOS-utvalget under en uanmeldt inspeksjon at Etterretningsbataljonen hadde kartlagt norske journalister. Bakgrunnen for dette var at VG avslørte den hemmelige etteretningsgruppen E 14.

Datatilsynet konkluderte i september 2014 med at bataljonens registreringer var i strid med Personopplysningsloven, og ila derfor Forsvaret et gebyr på  kroner for å ha krenket journalistenes rett til privatliv.

Dette er blant journalistene som ble kartlagt:Forsvaret kartla VG-journalister ulovlig – VG NettMinst ni journalister kartlagt av E-bataljonen– VG Nett

 Kjetil Stormark
 Hans Petter Aass
 Rolf J. Widerøe
 Lars Sætren
 Henning Carr Ekroll
 Anders Holth Johansen

Referanser

 Eksterne lenker 
 Forsvaret.no – Etterretningsregimentet
 Jobb i Etterretnings­bataljonen
 Etterretningsregimentet snl.no
 Artikkel om vernepliktige etterretningsanalytikere

Kategori:Avdelinger og forband i Hæren (Norge)
Kategori:Etterretningsorganisasjoner
Kategori:Militær etterretning
Kategori:Etableringer i 2002
Kategori:Norsk etterretning